У школе распрацаваны тры турыстычныя маршруты па родным краі. Удзельнікі гуртка “Юны падарожнік” пад кіраўніцтвам Сяргея Данілавіча знаёмяцца з адметнасцямі раёна. Асабліва ўражвае хлопчыкаў і дзяўчынак наведванне дзеючага Свята-Успенскага мужчынскага манастыра ў Пустынках і Ануфрыеўскага манастыра. Навучэнцы з цікавасцю назіраюць за рыцарскімі баталіямі, бо ў Мсціславе праводзяцца рыцарскія фэсты. Гэты год для Мсціслаўшчыны знакавы: акрамя рэстаўрацыйных работ у рамках Года культуры, раён быў выбраны месцам правядзення абласнога фестывалю-кірмашу “Дажынкі-2016”.